CELEX: 62016TN0306
Language: sk
Date: 2016-06-13 00:00:00
Title: Vec T-306/16: Žaloba podaná 13. júna 2016 – Gamet/EUIPO – „Metal-Bud“ Robert Gubała (Kľučka na dvere)

16.8.2016   
            
            
               SK
            
            
               Úradný vestník Európskej únie
            
            
               C 296/26
            
         Žaloba podaná 13. júna 2016 – Gamet/EUIPO – „Metal-Bud“ Robert Gubała (Kľučka na dvere)
   (Vec T-306/16)
   (2016/C 296/35)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Gamet S.A. (Toruň, Poľsko) (v zastúpení: A. Rolbiecka, advokátka)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Firma produkcyjno-handlowa „Metal-Bud“ Robert Gubała (Świątniki Górne, Poľsko)
   
      Údaje týkajúce sa konania pred EUIPO
   
   
      Majiteľ sporného dizajnu: žalobkyňa.
   
      Dotknutý sporný dizajn: dizajn Spoločenstva „Kľučka na dvere“ – dizajn Spoločenstva č. 2 208 066-0001.
   
      Napadnuté rozhodnutie: rozhodnutie tretieho odvolacieho senátu EUIPO zo 17. marca 2016 vo veci R 2040/2014-3.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie tretieho odvolacieho senátu EUIPO zo 17. marca 2016 vo veci R 2040/2014-3, týkajúce sa konania o vyhlásenie výmazu zapísaného dizajnu Spoločenstva č. 002208066-0001,
            
         
               —
            
            
               uložil EUIPO a ďalšiemu účastníkovi konania pred odvolacím senátom povinnosť nahradiť trovy konania.
            
         
      Uvádzané žalobné dôvody
   
   
               —
            
            
               porušenie článku 63 ods. 2 nariadenia č. 6/2002 akceptovaním oneskorene predložených dôkazov – vyhlásenia zástupcu spoločnosti Klamex, bez ohľadu na to, že daný dôkaz obsahovali výlučne informácie, ktoré boli v konaní nové a neboli potvrdené dôkazmi predloženými odboru výmazov,
            
         
               —
            
            
               porušenie článku 63 ods. 1 nariadenia č. 6/2002 nesprávnym a svojvoľným konštatovaním, že dôkazy predložené ďalším účastníkom potvrdzujú, že medzi zapísaným dizajnom Spoločenstva a dizajnom kľučky „DORA“ neexistujú žiadne podstatné odlišnosti, pokiaľ ide o:
               
                           —
                        
                        
                           tvar a rozmery hriadeľa,
                        
                     
                           —
                        
                        
                           rozmery hriadeľa a úchopovej časti,
                        
                     
                           —
                        
                        
                           hĺbku úchopového držadla,
                        
                     
                           —
                        
                        
                           stupeň skresania úchopového držadla,
                        
                     
                           —
                        
                        
                           zaoblenie hrán držadla.
                        
                     
         
               —
            
            
               porušenie článku 4 a článku 6 ods. 2 nariadenia č. 6/2002 spolu s článkom 25 ods. 1 písm. b) nariadenia č. 6/2002 nesprávnym posúdením miery tvorivej voľnosti pri tvorbe dizajnu kľučky na dvere, a to konštatovaním, že miera tvorivej voľnosti, ktorú má pôvodca pri tvorbe dizajnu kľučky na dvere je takmer neobmedzená, čo vyplýva z toho, že senát nezohľadnil znaky, ktoré mal pôvodca pri tvorbe dizajnu kľučky na dvere zohľadniť,
            
         
               —
            
            
               porušenie článkov 4 a 6 nariadenia č. 6/2002 nesprávnym konštatovaním, že zapísaný dizajn Spoločenstva nevyvoláva u informovaného užívateľa celkový dojem, ktorý by sa odlišoval od dojmu vyvolaného kľučkou „DORA“.